དམ་ཚིག་དངོས་ནི། འདོད་ཆགས་
བྲལ་བ་ལྟ་བུ་ཡིས། །ཁམས་གསུམ་ན་ནི་སྡིག་མེད་དེ། །དེ་བས་འདོད་ལ་ཆགས་
བྲལ་བར། །ཁྱོད་ཀྱིས་ནམ་ཡང་མི་བྱའོ། །ཞེས་བརྗོད་ལ་དེའི་དོན་བཤད་
དེ། འདོད་ཅིང་ཆགས་པར་བྱ་བའི་ཡུལ་ནི་བཞི་སྟེ། དད་པ་ཆེན་པོས་ལྷ་དང་བླ་
མ་ལ་ཆགས་པ་དང༌་། ཤེས་རབ་ཆེན་པོས་ཆོས་ཀྱི་དེ་ཁོ་ན་ཉིད་ལ་ཆགས་པ་
དང་། སྙིང་རྗེ་ཆེན་པོས་སེམས་ཅན་གྱི་དོན་ལ་ཆགས་པ་དང༌་། བདེ་བ་ཆེན་པོས་
ཐིག་ལེ་ལ་ཆགས་པ་སྟེ། དེ་དག་དང་བྲལ་བ་ལས་ཁམས་གསུམ་ན་སྡིག་ཆེ་བ་མེད་
དེ། ཁྱོད་ཀྱིས་དེ་དག་དང་བྲལ་བར་མི་བྱའོ་ཞེས་བྱ་བའི་དོན་ཏོ། །བསྲུང་བའི་དམ་
ཚིག་གོ། །ལུང་བསྟན་དང་། གཟེངས་བསྟོད་པ་ནི། གཡོན་པ་ཡིས་ནི་ཆོས་གོས་
གྲྭ། །གཡས་ཀྱིས་མི་འཇིགས་དབུགས་འབྱིན་པ། །ཧེ་རུ་ཀ་དཔལ་རྣལ་འབྱོར་
ཆེ། །འཁོར་ལོ་ཐམས་ཅད་རྣམ་པར་གནས། །ཞེས་བྱ་བ་སྟེ། སློབ་དཔོན་གྱིས་ཆོས་
644-

བདེ་མཆོག་ནག་པོ་པའི་དཀྱིལ་ཆོག་ལག་ཏུ་བླང་བའི་རིམ་པ།
གོས་གྱོན་ལ། གཡོན་པས་ཆོས་གོས་ཀྱི་མཐའ་སྙིང་གར་གཟུང༌། གཡས་པས་དྲིལ་
བུ་དང་བཅས་པའི་སྐྱབས་སྦྱིན་གྱིས་སློབ་མའི་སྤྱི་བོའི་ཕྱོགས་སུ་གཏུགས་ལ།
ལྷའི་
ང་རྒྱལ་དང་ལྡན་པས་ངག་ཏུ་བརྗོད་པ་ནི། ཧེ་རུ་ཀ་དཔལ་ལུང་བསྟན་བཞིན། །
མགྲིན་གཅིག་ཏུ་ནི་ཐམས་ཅད་ཀྱིས། །འདི་ལྟར་ང་ཡིས་ལུང་བསྟན་ཏེ། །ཧེ་རུ་ཀ་
དཔལ་དེ་བཞིན་གཤེགས། །དངོས་པོ་མཆོག་ཏུ་གྲུབ་པའི་ཕྱིར། ། སྲིད་པའི་ངན་
འགྲོ་རྣམས་ལས་བཏོན། །ཧེ་བཛྲ་ཨཾ་གུ་རི་ཤྲཱི་ཧེ་རུ་ཀ་ན་མས་སརྦ་ཏ་ཐཱ་ག་ཏ་སིདྡྷི་
ས་མ་ཡ་སྟཱཾ་བྷུདྷཱུ་ཝ་སྭ
གང་ལ་ཚིགས་སུ་བཅད་པ་འདིས་དོན་གྲུབ་པའི་ཕྱག་རྒྱར
གནས་པ་ལ་མཆོག་ཏུ་གྲུབ་པའི་ཚོགས་མགྲིན་གཅིག་ཏུ་རྒྱལ་བ་ཐམས་ཅད་ཀྱིས་ལུང་
སྟོན་པ་མཛད་དོ། །ཞེས་མ་འོངས་པ་ལུང་སྟོན་པ་དང༌། ད་ལྟར་བ་དགའ་བ་བསྐྱེད་
པ་ནི་གཟེངས་བསྟོད་པའོ། །དབུགས་དབྱུང་བ་ནི། ཁམས་གསུམ་གྱི་ནི་རྒྱལ་སྲིད་
ཆེ། །རྒྱལ་བའི་བདག་པོར་གནས་པ་དང༌། །དེར་ནི་བདུད་ལས་རྣམ་རྒྱལ་
ཞིང་༌། །གྲོང་ཁྱེར་མཆོག་ཏུ་ཞུགས་པ་ཡིན། །དེར་ནི་སངས་རྒྱས་ཉིད་ཐོབ་པར། །
ཁྱེད་རྣམས་ཐེ་ཚོམ་མེད་པ་ཡིན། །དབང་འདི་བསྐུར་བ་ཙམ་གྱིས་ནི། །སློབ་མ་
ཡོན་ཏན་བདག་པོར་འགྱུར། ། སློབ་དཔོན་ཉིད་ཀྱི་བདེ་བ་ཡིས། །བརྟན་གཡོ་ཀུན་
གྱི་དམ་ཚིག་ཡིན། །ཞེས་བརྗོད་ལ་དེ་དག་གི་དོན་ཡང་བཤད་དེ་དབུགས་དབྱུང་
བའོ། །དེ་ནས་དྲིན་ལ་ལན་གྱིས་བླན་པའི་ཕྱིར་བླ་མ་ལ་ཅི་འབྱོར་བའི་ཡོན་ཕུལ་ལ་
ཕྱག་བྱ་སྟེ།
དེང་ནས་བརྩམས་ཏེ་བདག་བྲན་དུ། །ཁྱེད་ལ་བདག་ནི་འབུལ་ལགས་
ན། །ཁྱེད་ཀྱིས་སློབ་མར་གཟུང་བ་དང་། །ཆ་ཡིས་ཀྱང་ནི་སྤྱད་དུ་གསོལ། །ཞེས་
བརྗོད་ཅིང་ལུས་དང་ལོངས་སྤྱོད་ཐམས་ཅད་དབུལ་བར་བྱའོ། །དེ་ལྟར་བུམ་དབང་
དང་འབྲེལ་བ་བཅུ་གཉིས་བསྟན་ཏོ། །དེ་རྣམས་ཀྱིས་ནི་དཀྱིལ་འཁོར་ལས་རྡུལ་ཚོན་
གྱི་དཀྱིལ་འཁོར་དུ་ཞུགས། བུམ་པའི་དབང་ཐོབ་པས་ལུས་ཀྱི་དྲི་མ་དག་པར་
-645-

ས་སྐྱ་བཀའ་འབུམ། ༼པ༽ རྗེ་བཙུན་གྲགས་པ་རྒྱལ་མཚན་གྱི་གསུང་རབ་གླེགས་བམ་གཉིས་པ།
བྱས། དམ་ཚིག་རྩ་བ་དང་ཡན་ལག་གི་དམ་ཚིག་ཉི་ཤུ་རྩ་གཉིས་ལ་དབང་། དཔེ་
ཞིང་ས་ཤིན་ཏུ་སྦྱངས་པ་དང་འདྲ།
ལམ་བསྐྱེད་པའི་རིམ་པ་བསྒོམ་པ་ལ་དབང་
ངོ་། །ཞེས་(༣༤༤)བརྗོད་དོ། །བུམ་པའི་དབང་ངོ་། །དེ་ལྟར་ནུབ་གཅིག་ལ་བུམ་
པའི་དབང་ཙམ་ལས་མི་བསྐུར་ན་འདིར་དཀྱིལ་འཁོར་གྱི་མཇུག་གི་བྱ་བ་རྣམས་རྫོགས་
པར་བྱའོ། །ནུབ་གཅིག་ལ་དབང་བཞི་ཀ་བསྐུར་ན་ནི་དབང་ཐམས་ཅད་རྫོགས་པའི་
རྗེས་ལ་དཀྱིལ་འཁོར་གྱི་མཇུག་གི་བྱ་བ་རྣམས་རྫོགས་པར་བྱའོ། །དེ་ལ་གསང་བའི་
དབང་བསྐུར་བ་ནི། ས་ཕྱོགས་ཤིན་ཏུ་དབེན་པར་བྱས་ལ། བླ་མ་ལ་ཅི་འབྱོར་བའི་
ཡོན་ཕུལ་ཏེ་མཉེས་པར་བྱ།
ཚོགས་ཀྱི་འཁོར་ལོས་ཀྱང་མཆོད་དེ། གསང་དབང་
གི་ཡུམ་དབུལ། དེ་ནས་མཎྜལ་ཕུལ་ལ་གསོལ་བ་གདབ་པ་ནི།
བཅོམ་ལྡན་ཞི་བ་
ཆེན་པོ་ཀྱེ། །རྡོ་རྗེ་རྣལ་འབྱོར་གཅིག་བཞེདཔ། །མི་ཕྱེད་ཕྱག་རྒྱ་སྒྲུབ་པ་པོ། །རྡོ་
རྗེ་སྦྱོར་ལས་ཡང་དག་འབྱུང༌་། །བདག་ཉིད་ཆེན་པོ་ཁྱོད་ཇི་བཞིན། །མངའ་བདག་
བདག་ལའང་དེ་ལྟར་མཛོད། །འཁོར་བ་འདམ་གྱི་ཚོགས་ནང་དུ། །བྱིང་བ་སྐྱབས་
མེད་བདག་ལ་སྐྱོབས། །ཞེས་ལན་གསུམ་དུ་གསོལ་བ་གདབ། དེ་ནས་ཡོལ་བས་
བར་བཅད་ལ་བླ་མ་དང་གསང་བའི་ཡུམ་ཧེ་རུ་ཀ་ཡབ་ཡུམ་དུ་བསྐྱེད། ཡུམ་གྱི་
མཁའ་སྟོང་པ་ལས་ཨ་ལས་པདྨ་འདབ་མ་གསུམ་པར་བསྐྱེད་ལ་བུ་གའི་ནང་དུ་ཡི་
གེ་ཧཱུྃ་དམར་པོ་དགོད། ཡབ་ཀྱི་གསང་བའི་གནས་སྟོང་པ་ལས་ཧཱུྃ་ལས་རྡོ་རྗེ་དམར་
པོ་རྩེ་ལྔ་པར་བསྐྱེད་ལ་བུ་གའི་ནང་དུ་ཡི་གེ་བྷཾ་དགོད། ཡབ་ཡུམ་གཉིས་ཀྱི་དཔྲལ་
བར་རྩ་སྔགས་གཉིས་ཀ་སྣེ་བསྣོལ་དུ་དགོད། དེ་བཞིན་དུ་མགྲིན་པ་སྙིང་པོ་གཉིས་
དང་སྙིང་གར་ཉེ་སྙིང་གཉིས་སྣེ་བསྣོལ་དུ་དགོད། གནས་གསུམ་དུ་ཨོཾ་ཨཱཿཧཱུྃ་དཀར་
པོ་དང་དམར་པོ་དང་ནག་པོ་གསུམ་དགོད། ལྟེ་བར་སྣ་སེར་པོ། བརླ་གཉིས་ལ་
ཧཱ་ལྗང་གུ་བསམ། དེ་ནས་བླ་མ་ཧེ་རུ་ཀ་ཡབ་ཡུམ་སྙོམས་པར་ཞུགས་པའི་བྱང་ཆུབ་
-646-

བདེ་མཆོག་ནག་པོ་པའི་དཀྱིལ་ཆོག་ལག་ཏུ་བླང་བའི་རིམ་པ།
ཀྱི་སེམས་སློབ་མ་ལ་སྟེར་བ་ན་སློབ་མའི་གདོང་གཡོགས་ལ་ཡབ་ཀྱི་གསང་གནས་
ནས་ལེན་ན་ཡབ་ལས་ཐོབ་པའི་དབང་ངོ༌་། །ཡུམ་གྱི་མཁའ་ལས་སྟེར་ན་རྗེ་བཙུན་
ཡུམ་ལས་ཐོབ་པའི་དབང་ངོ་། །ཐོད་པའི་སྣོད་ལ་སོགས་པར་བཞག་པ་ལས་སྟེར་
ན་རང་རིག་པའི་སྟོབས་ལས་ཐོབ་པའོ། །ཤིན་ཏུ་ཡང་རྟོག་པ་ཤས་ཆེ་ན་ཞོའམ་ཆང་
ལ་སྦྱར་ལ་བྱིན་ཏེ། དེའི་དུས་སུ་སློབ་མ་འོད་དཔག་ཏུ་མེད་པར་བསམས་ལ། ཇི་
ལྟར་འདས་པའི་སངས་རྒྱས་ཀྱིས། །བྱང་ཆུབ་སྲས་ལ་དབང་བསྐུར་ལྟར། །བདག་
གི་གསང་བའི་དབང་གིས་ནི། །སེམས་ཀྱི་རྒྱུན་གྱིས་དབང་བསྐུར་རོ། །འདི་ནི་བྱང་
ཆུབ་གྲུབ་རྣལ་འབྱོར། །ཁམས་ལྔ་བཅུད་ཀྱི་བདག་ཉིད་ཅན། །ཧེ་རུ་ཀ་དཔལ་རྣལ་
འབྱོར་པས། །ཡང་དག་བདེ་བ་མྱང་བར་གྱིས། །ཞེས་བརྗོད་ལ་བྱིན་ནོ། །དེ་ནས་
ཨོཾ་ཨཱཿཧཱུྃ་ཞེས་བརྗོད་པས་གདོང་གཡོགས་བཀྲོལ་ལ། ཁྱོད་ཀྱིས་བྱང་ཆུབ་ཀྱི་སེམས་
ཀྱི་དཀྱིལ་འཁོར་མཐོང་བ་ཡིན་ནོ། །གསང་བའི་དབང་ཐོབ་པས་ངག་གི་དྲི་མ་
དག །དཔེ་ཞིང་ས་ཤིན་ཏུ་སྦྱངས་པ་ལ་ས་བོན་སྐྱོན་མེད་བཏབ་པ་དང་འདྲ། བཟླས་
པ་དང་རླུང་བསྒོམ་པ་ལ་དབང་ངོ་། །དེ་ནས་ཤེས་རབ་ཡེ་ཤེས་ཀྱི་དབང་ནི། ཡང་
བླ་མ་ཡོན་གྱིས་མཉེས་པར་བྱ། ལུས་ཐམས་ཅད་ས་ལ་ཕབ་པའི་ཕྱག་དབུལ། དེ་
ནས་མཎྜལ་ཕུལ་ལ་གསང་བའི་དབང་དང་མཐུན་པར་ལན་གསུམ་གསོལ་བ་
གདབ། དེ་ནས་བླ་མས་སློབ་མའི་ལག་པ་གཡས་པར་ཕྱག་རྒྱའི་ལག་པ་གཡོན་པ་
གཏད་ལ་བླ་མ་ཉིད་ཀྱི་ཕྱག་གིས་སློབ་མའི་མགོ་བོར་བཞག་སྟེ་ཚིགས་སུ་བཅད་པ་
འདི་བརྗོད་དོ། །དགའ་སྟེར་གནས་སྟེར་ལྷ་མོ་འདི། །སྣ་ཚོགས་གཟུགས་ཅན་ཡིད་
འོང་མ། །ཟུང་ཤིག་ཟུང་ཤིག་སེམས་དཔའ་ཆེ། །ཟུངས་ལ་མཆོད་པ་དག་ཏུ་
གྱིས། །འདི་ནི་བྱང་ཆུབ་གྲུབ་རྣལ་འབྱོར། །ཁམས་ལྔ་བཅུད་ཀྱི་བདག་ཉིད་
ཅན། །ཧེ་རུ་ཀ་དཔལ་བདག་སྦྱོར་བས། །ཡང་དག་བདེ་བ་མྱང་བར་གྱིས། །དེང་
-647-

ས་སྐྱ་བཀའ་འབུམ། ༼པ༽》 རྗེ་བཙུན་གྲགས་པ་རྒྱལ་མཚན་གྱི་གསུང་རབ་གླེགས་བམ་གཉིས་པ།
ནས་བརྩམས་ཏེ་བུ་ཁྱོད་ཀྱིས། །བརྟུལ་ཞུགས་(༣༤༥)བཟང་པོས་འགྲོ་དོན་གྱིས། །བྲམ་
ཟེ་རྒྱལ་རིགས་རྗེའུ་རིགས་དང༌། །དམངས་རིགས་ཐ་མ་དག་སྤྱོད་ཅིང༌་། །པདྨའི་
བྷ་གར་ཙུམྦ་དང༌་། །བདུད་རྩི་རྣམས་ནི་བསྒྲུབ་པར་གྱིས། །ཞེས་པས་གནང་བ་
སྦྱིན། དེ་ནས་ཕྱག་རྒྱ་གོས་དང་བྲལ་བར་བྱས་ལ་དེས་རང་གི་དྲི་ཞིམ་པའི་པདྨ་ཁ་
ཕྱེ་ནས། སྒྲུབ་པ་པོ་ལ་བསྟན་ཏེ་འདི་སྐད་སྨྲའོ། །བྲམ་ཟེ་རྒྱལ་རིགས་རྗེའུ་རིགས་
དང་། །དམངས་རིགས་མཐར་སྐྱེས་བུད་མེད་ཀུན། །གུས་དང་བཅས་པས་མཆོད་
པ་དང་། །གཉིས་མེད་ཚུལ་གྱིས་ཙུམྦ་ན། །དཔའ་བོ་ཁྱོད་ནི་སྤྲོ་གྱུར་ཏམ། །སྨྲོས་
ཤིག་དཔའ་བོ་བདེ་བ་ཆེ། །བཤང་གཅི་དག་ནི་ཟ་བ་དང་། །ཁྲག་དང་ཁུ་བ་དེ་
བཞིན་ཏེ། །ཤ་ཆེན་བསྟེན་པར་བུ་སྤྲོའམ། །ཞེས་དྲིའོ། །དེ་ནས་སྒྲུབ་པ་པོས་ལན་
བྱ་བ་ནི། ཅི་གསུང་དམ་ཚིག་བསྟན་པར་ནི། །ལྷ་མོ་བདག་གིས་བྱེད་པར་
ནུས། །ཞེས་པས་ལན་བྱའོ། ། དེ་ནས་གདོང་གཡོགས་སོ་སོར་བཅིང་། དེ་ནས་
གསང་དབང་གི་སྐབས་ལྟར་སྒྲུབ་པ་པོ་དང་ཕྱག་རྒྱ་གཉིས་ཀ་ལྷར་བསྐྱེད།
གནས་
ལྔ་དང་མཁའ་གསང་བྱིན་གྱིས་བརླབ་པའང་གསང་དབང་གི་སྐབས་ལྟར་བྱ། སྐད་
ཅིག་མ་དང་དགའ་བ་བཞིའི་ཉམས་སུ་མྱོང་བའི་བྱེ་བྲག་བསྟན།
ཐིག་ལེ་གཟུང་བའི་
འཁྲུལ་འཁོར་བྱ། དཔེའི་ཡེ་ཤེས་ཉམས་སུ་མྱོང་བ་དང་། གདོང་གཡོགས་ཕྱེ་སྟེ། བྷ་
གའི་དཀྱིལ་འཁོར་མཐོང་བ་ཡིན་ནོ་ཞེས་བསྟནན། ཤེས་རབ་ཡེ་ཤེས་ཀྱི་དབང་ཐོབ་
པས་སེམས་ཀྱི་དྲི་མ་དག །དཔེ་མྱུ་གུ་སྨིན་པ་དང་འདྲ། དངོས་དང་ཡེ་ཤེས་ཀྱི་ཕྱག་
རྒྱ་བསྟེན་པ་ལ་དབང་ངོ་། །ཤེས་རབ་ཡེ་ཤེས་ཀྱི་དབང་སྟེ་བརྟུལ་ཞུགས་ཀྱི་རིམ་པ་
བཅུ་བཞི་པོ་ཀུན་ཀྱང་བསྟན་ཟིན་ཏོ། །དེ་ནས་དབང་བཞི་པ་བླ་མའི་ཞལ་ལས་ཤེས་
པར་བྱ་བ་ཚིག་ཙམ་གྱིས་བསྐུར་ན། མཎྜལ་དང་ཡོན་ཕུལ་ལ། ཁྱོད་ཞབས་པདྨོའི་
བཀའ་དྲིན་གྱིས། །གཙོ་བོའི་དབང་བསྐུར་རྣམ་གསུམ་ཐོབ། །དེ་རིང་རིན་ཆེན་
648-

བདེ་མཆོག་ནག་པོ་པའི་དཀྱིལ་ཆོག་ལག་ཏུ་བླང་བའི་རིམ་པ།
བཞི་པ་ཡང་། །བདག་ལ་བཀའ་དྲིན་བསྐྱབ་ཏུ་གསོལ། །ཞེས་ལན་གསུམ་གྱིས་
གསོལ་བ་གདབ། ཡང་གདོང་གཡོགས་བཅིངས། དེ་ནས། ཡེ་ཤེས་འདི་ནི་ཆེས་
ཕྲ་ཞིང༌། །རྡོ་རྗེ་སྙིང་པོ་མཁའ་དང་མཚུངས། །རྡུལ་བྲལ་མཐར་སྦྱིན་ཞི་བ་
ཉིད། །ཁྱོད་ཀྱི་ཕ་ནི་ཁྱོད་ཡིན་ནོ། །ཞེས་བརྗོད་ལ་དོན་དམ་སེམས་ཀྱི་ཆོས་ཉིད་
དང་དབང་གསུམ་པའི་ཉམས་སུ་མྱོང་བ་གཉིས་རོ་གཅིག་པར་ཉམས་སུ་ལོངས་ཤིག་
ཅེས་བསྟན་པའོ། །དེ་ནས་གདོང་གཡོགས་ཕྱེ་ལ་དོན་དམ་བྱང་ཆུབ་སེམས་ཀྱི་དཀྱིལ་
འཁོར་མཐོང་བ་ཡིན་ནོ་ཞེས་བསྟནན། དབང་བཞི་པ་ཐོབ་པས་ལུས་ངག་ཡིད་གསུམ་
མི་ཕྱེད་པ་རྡོ་རྗེ་ལྟ་བུར་བྱས་པ་ཡིན་ནོ། །ཞེས་དང་། དཔེ་འབྲས་བུ་ཡོངས་སུ་སྨིན་
པ་དང་འདྲ་བའོ། །ཞེས་བརྗོད་དེ་དབང་བཞི་པའོ། །དེ་ནས་དཀྱིལ་འཁོར་གྱི་མཇུག་
གི་བྱ་བ་ནི།
དཀྱིལ་འཁོར་འཁོར་ལོ་ལ་མཆོད་པ་རྒྱས་བསྡུས་ཅི་རིགས་པས་
དངོས་གྲུབ་གང་འདོད་པ་
གསོལ་བ་གདབ། རྡུལ་ཚོན་ཡིན་ན་ཡེ་ཤེས་པ་གཤེགས་སུ་གསོལ། དམ་ཚིག་པ་
མཆོད། ཡི་གེ་བརྒྱ་པ་བརྗོད་པས་བཟོད་པར་གསོལ།
བདག་ལ་བསྡུ།
བདག་གིས་བསྐྱེད་རིམ་གསལ་གདབ། རས་བྲིས་ཡིན་ན་རབ་
གནས་དང་ཚུལ་མཚུངས་པས་ཡེ་ཤེས་པ་བརྟན་པར་བཞུགས་སུ་བཅུག་པས་
ཆོག །གང་ལྟར་ཡང་རུང་སྟེ། བདེ་བ་ཆེན་པོ་སྔོན་དུ་འགྲོ་བའི་ཆོས་བདག་མེད་
པར་བསྒོམས་ལ་ཅུང་ཟད་ངལ་བསོ། རྡུལ་ཚོན་ཡིན་ན་ཕྱགས་ཏེ་རིན་པོ་ཆེའི་སྣོད་
དུ་བླུགས་ལ། མཆོད་པ་དང་བུད་དཀྲོལ་གྱི་སྒྲ་དང་བཅས་པས་ཆུ་བོ་ཆེན་པོར་
དོར། བྲིས་སྐུ་ཡིན་ན་ལེགས་(༣༤༦)པར་སྐུ་ཕྱིས་ལ་དྲིལ་ཏེ་མཆོད་པ་དང་བཅས་པའི་
གནས་སུ་བཞུགས་སུ་གསོལ། བུམ་པ་ཐམས་ཅད་བསྡུ། གྲུབ་ན་ཚོགས་ཀྱི་འཁོར་
ལོ་བྱ། མ་གྲུབ་ཀྱང་ཉེས་པ་མེད། བདུད་རྩི་དང་བཅས་པའི་བ་བྱུང་ཕྱོགས་ཐམས་
ཅད་བྱུག་ཅིང་ཐིག་ཚོན་ལ་སོགས་པའི་ལས་ཀྱི་རྗེས་ཐམས་ཅད་མི་མངོན་པར་
-649

ས་སྐྱ་བཀའ་འབུམ། ༼པ》 རྗེ་བཙུན་གྲགས་པ་རྒྱལ་མཚན་གྱི་གསུང་རབ་གླེགས་བམ་གཉིས་པ།
བྱའོ། །རྡོ་རྗེ་དྲིལ་བུའི་སྒྲ་དང་བཅས་པས་རྡོ་རྗེའི་གླུ་དང༌། བཀྲ་ཤིས་ཀྱི་ཚིགས་སུ་
བཅད་པ་བརྗོད། སྨོན་ལམ་རྣམ་པར་དག་པ་གདབ། གོ་ཆ་གསུམ་གྱིས་བསྲུངས་
ལ་སྤྱོད་ལམ་ཅི་བདེར་བྱ།
དེ་ནས་བླ་མ་དང་དཔའ་བོ་དང་རྣལ་འབྱོར་མ་དང་དགེ་
འདུན་འཚོགས་པ་ཐམས་ཅད་ལ་དགའ་སྟོན་རྒྱ་ཆེན་པོ་བྱའོ། །དཀྱིལ་འཁོར་གྱི་མཇུག་
གི་བྱ་བའོ། །དཔལ་ལྡན་བླ་མས་མཛད་པའི་ཆོ་ག་ཡི། །སྐབས་སུ་མི་གསལ་གསལ་
བར་བྱ་བའི་ཕྱིར། །གྲགས་པ་རྒྱལ་མཚན་བདག་གིས་འབད་དེ་བགྱིས། །དགེ་དེས་
འགྲོ་ཀུན་སངས་རྒྱས་སར་འགྲོ་ཤོག ། སློབ་དཔོན་སྤྱོད་པའི་རྡོ་རྗེས་མཛད་པའི་དཀྱིལ་
འཁོར་གྱི་ཆོ་གའི་ལག་ཏུ་བླང་བའི་རིམ་པ་རྗེ་བླ་མས་རས་བྲིས་ཀྱི་ཕྱོགས་ལ་བརྟེན་
ཏེ་མཛད་པའི་གཞུང་གིས་མི་གསལ་བ་དང་། མ་རྫོགས་པ་རྣམས་རྫོགས་ཤིང་གསལ་
བར་བྱས་པ་འདི་ནི་ཤཱཀྱའི་དགེ་བསྙེན་ཐེག་པ་མཆོག་གི་རྣལ་འབྱོར་པ་གྲགས་པ་རྒྱལ་
མཚན་གྱིས་བློ་དམན་པ་རྣམས་ལ་ཕན་པའི་བསམ་པས་དག་པར་སྦྱར་བ་ཡིན་
ནོ། །འདིས་སེམས་ཅན་དཔག་ཏུ་མེད་པའི་དོན་བྱས་ནས་རྡོ་རྗེ་འཆང་གི་ས་ཐོབ་
པར་གྱུར་ཅིག །དེ་མ་ཐོབ་ཀྱི་བར་དུ་ཡང་བར་དུ་གཅོད་པ་ཐམས་ཅད་ཞི་བ་དང་
བསམ་པ་ཐམས་ཅད་འགྲུབ་པར་གྱུར་ཅིག །རྫོགས་སོ།། །།
འདིས་བསྟན་པ་དང་སེམས་ཅན་ལ་ཕན་ཐོགས་པར་གྱུར་ཅིག། །།
650